
ДОГОВОР 

Днес, .................2019 г., между:

1. СОФИЙСКА ФИЛХАРМОНИЯ, БУЛСТАТ 000670883, адрес: гр. София, район Средец, п.код 1000, гр. София, ул. Бенковски, № 1, представлявано от директора Найден Владиславов Тодоров, наричана по-долу накратко Възложител, 

и 

2. ………………......................................, ЕИК/ БУЛСТАТ .............................., с адрес на управление: ..........................................................................., представлявано от ...................................................................................., e-mail: …………….., наричано по-долу накратко Изпълнител,

във връзка с проведена обществена поръчка на стойност по чл. 20, ал. 3 от ЗОП (събиране на оферти с обява) с предмет „Техническо обезпечаване на събития (концерти), организирани от Софийска филхармония в гр. София (извън Зала България)“, номер на обявата в АОП „…………..“, Протокол от ..……2019 г., утвърден от Възложителя по реда на чл. 192, ал. 4 от ЗОП на …………. 2019 г., 
се сключи настоящият договор за следното:
І. ПРЕДМЕТ НА ДОГОВОРА

1. Възложителят възлага, а Изпълнителят приема срещу възнаграждение да осигури изпълнението на услуги по техническо обезпечаване на събития (концерти), организирани от Софийска филхармония, предмет на проведената процедура. 
1.1. Изпълнителят се задължава да предоставя услугите в съответствие с Техническата спецификация, Техническото предложение, Ценовото предложение и чрез лицата, посочени в Списък на персонала, който ще изпълнява поръчката, като изброените документи представляват неразделна част от договора.
ІІ. СРОК НА ДОГОВОРА. МЯСТО НА ИЗПЪЛНЕНИЕ
2. Срокът за изпълнение на настоящия договор е до настъпване на първото от двете събития – изтичане на 12 (дванадесет) месеца, считано от датата на влизане в сила на договора или до достигане на общата прогнозна стойност съгласно публикуваната обява.
2.1. Договорът влиза в сила в деня на неговото подписване.
3. Мястото на изпълнение на договора:

3.1. Концерт „Сподели музиката“ в Двореца Врана“: гр. София, Дворец „Врана“.
3.2. Концерт в Зала № 1 на НДК: гр. София, Зала № 1 на НДК.
3.3. Концерт, организиран на открито: на територията на гр. София, конкретното място подлежи на уточняване при получаване на писмена заявка за възлагане на събитието.
3.4. Концерт, организиран на закрито (в зала): на територията на гр. София, конкретното място подлежи на уточняване при получаване на писмена заявка за възлагане на събитието.
ІІІ. ЦЕНА И УСЛОВИЯ НА ПЛАЩАНЕ
4. Общата цена за услугите е .................. лв. (..................................... лева) без ДДС съгласно Ценовото предложение на Изпълнителя.
5. Стойността на всяко събитие се заплаща съобразно оферираната конкретна цена от страна на Изпълнителя и според възложените и действително изпълнени дейности. В цената са включени всички разходи на Изпълнителя за изпълнение на услугите, като Възложителят не дължи заплащането на каквито и да е други разноски, направени от Изпълнителя.
6. Максималната стойност на договора не може да надвишава прогнозната стойност на поръчката (69 000 лв. без ДДС).

7. Цената за всяко възложено събитие се заплаща от Възложителя при следните условия и срокове:

7.1. авансово плащане в размер на 30 (тридесет) % от цената за конкретното събитие – в срок до 1 (една) седмица, считано от датата на писмено възлагане и предоставяне на фактура от страна на Изпълнителя;
7.2. окончателно плащане в размер на остатъка от сумата – в срок до 1 (една) седмица, считано от датата на приключване на изпълнението на възложеното събитие, подписване на приемо-предавателен протокол по чл. 12.1. от договора и предоставяне на фактура от страна на Изпълнителя.

8. Всяко плащане по този Договор, с изключение на авансовото плащане по чл. 7.1. от договора, се извършва въз основа на следните документи:

8.1.  приемо-предавателен протокол за приемане на услугите по техническо обезпечаване на съответното събитие, подписан от Възложителя и Изпълнителя; 
8.2. фактура за дължимата сума, издадена от Изпълнителя и представена на Възложителя.

9. Авансовото плащане по чл. 7.1. от договора се извършва въз основа на фактура за дължимата сума, издадена от Изпълнителя и предоставена на Възложителя.

10. Плащането се извършва в двуседмичен срок, считано от датата на представяне на фактурата, в български лева, по следната банкова сметка на Изпълнителя: IBAN ………………………………………, BIC …………………., при банка ……………………………………………….
IV. УСЛОВИЯ ЗА ВЪЗЛГАНЕ И ПРИЕМАНЕ НА УСЛУГИТЕ
11. За всяко събитие Възложителят има право да изпрати до Изпълнителя писмена заявка, в която описва конкретните параметри на събитието (дата, място, точно определен обем от дейности). 
11.1. Заявката се изпраща до Изпълнителя най-късно 1 (една) седмица преди планираната дата на събитието, за да се осигури на Изпълнителя достатъчно време за планиране и реализиране на събитието.
12. Окончателното приемане на изпълнението на възложена услуга се извършва с приемо-предавателен протокол, подписан от страните в срок до 1 (една) седмица след приключване на събитието. 
12.1. В приемо-предавателен протокол се описват извършените дейности, констатираните недостатъци при изпълнението на работата (ако такива са налични), възраженията на Възложителя (ако има такива), размерът на извършеното авансовото плащане и остатъкът, който следва да бъде заплатен въз основа на действително извършените дейности в рамките на конректното събитие и съобразно ценовото предложение на Изпълнителя.
V. ПРАВА И ЗАДЪЛЖЕНИЯ НА ВЪЗЛОЖИТЕЛЯ

13. Възложителят има право:

13.1. да изисква и да получи изпълнение на услугите, предмет на настоящия договор при уговорените условия и срокове.

13.2. да възлага на Изпълнителя осъществяване на услуги по техническо обезпечаване на събитията, предмет на поръчката – по негова преценка и при възникване на потребност от провеждане на конкретно събитие.
13.3. да контролира изпълнението на поетите от Изпълнителя задължения, вкл. да изисква и да получава информация от Изпълнителя, а при необходимост –  да извършва проверки на мястото на изпълнение, без да пречи по този начин на работата на Изпълнителя.

13.4. да изисква от Изпълнителя точно и срочно изпълнение на поетите задължения, вкл. да използва професионалното техническо оборудване и екипа от специалисти съобразно офертата му за участие.

13.5. да откаже плащане по фактура, която не е оформена съгласно изискванията на Закона за счетоводството.
14. Възложителят се задължава:

14.1. да приеме изпълнението на възложените услуги в случай че отговарят на договореното, при условията и сроковете на настоящия договор.
14.2. да заплати на Изпълнителя договорената цена за възложеното събитие съобразно действителния обем на извършените работи и ценовото предложение на Изпълнителя. 

14.3. да предостави и осигури на Изпълнителя достъп до информацията, необходима за изпълнение на възложените услуги, предмет на договора.
14.4. да оказва съдействие на Изпълнителя във връзка с изпълнението на настоящия договор.
VI. ПРАВА И ЗАДЪЛЖЕНИЯ НА ИЗПЪЛНИТЕЛЯ

15. Изпълнителят има право:

15.1. да получи дължимото възнаграждение за извършените от него услуги, след представяне на всички изискуеми документи съгласно договора и при точно и навременно изпълнение на задълженията си по договора.
15.2. да иска от Възложителя необходимото съдействие за осъществяване на работата по договора, вкл. предоставяне на необходимата му информация и документи за изпълнение на договора.

16. Изпълнителят се задължава:

16.1. да предоставя възложените му услуги и да изпълнява задълженията си при условията и сроковете, уговорени в настоящия договор.
16.2. да предоставя и използва професионално оборудване по вид и количество, съгласно конкретната потребност на Възложителя и съгласно представената от него оферта.

16.3. да достави и монтира на уговореното място, дата и час договорената техника и да осигури нейното техническо обслужване за целия период на мероприятието.
16.4. да монтира озвучителната и осветителна техника на заявеното място най-късно до 3 (три) часа преди началния час на планираното мероприятие или на техническата репетиция.
16.5. да монтира сцената в завършен вид най-късно 24 (двадесет и четири) часа преди началния час на мероприятието или на репетицията и да я демонтира най-късно до 24 (двадесет и четири) часа след приключване на мероприятието.

16.6. да информира своевременно Възложителя за всички пречки, възникващи в хода на изпълнението на работа и да предложи начин за отстраняването им.
16.7. да изпълнява всички законосъобразни указания и изисквания на Възложителя.
16.8. да не променя състава на персонала, който ще отговаря за изпълнението на услугите, без предварително писмено съгласие от страна на Възложителя.
16.9. да изпълнява задълженията си по настоящия договор с грижата на добрия търговец.

VІI. ПРЕКРАТЯВАНЕ НА ДОГОВОРА

17. Настоящият договор се прекратява: 

17.1. с изтичане на срока на договора или при достигане на максималната прогнозна стойност.

17.2. при настъпване на пълна обективна невъзможност за изпълнение, за което обстоятелство засегнатата страна е длъжна да уведоми другата в срок до 7 (седем) календарни дни от настъпване на невъзможността.

17.3. при прекратяване на юридическо лице – страна по договора без правоприемство.

18. Настоящият договор може да бъде прекратен:
18.1. по взаимно съгласие на страните, изразено в писмена форма.
18.2. когато за Изпълнителя бъде открито производство по несъстоятелност или ликвидация – по искане на Възложителя.
19. Всяка от страните може да развали договора при виновно неизпълнение на съществено задължение от насрещната страна, при условията и с последиците съгласно чл. 87 и сл. от ЗЗД, чрез отправяне на писмено предупреждение от изправната страна до неизправната и определяне на подходящ срок за изпълнение. Разваляне на договора не се допуска, когато неизпълнената част от задължението е незначителна с оглед на интереса на изправната страна.

20. Възложителят може да развали договора само с писмено уведомление до Изпълнителя и без да му даде допълнителен срок за изпълнение, ако поради забава на Изпълнителя, то е станало безполезно.
21. Възложителят прекратява договора в случаите по чл. 118, ал. 1 от ЗОП, без да дължи обезщетение на Изпълнителя за претърпени от прекратяването на договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от страните, а при непостигане на съгласие – по съдебен ред.
22. При предсрочно прекратяване на договора, Възложителят е длъжен да заплати на Изпълнителя реално изпълнените и приети по установения ред услуги, а Изпълнителят е длъжен да възстанови на Възложителя неусвоената част от авансово предоставени средства (ако е приложимо). 
VІІI. НЕУСТОЙКИ
23. При просрочване изпълнението на задълженията по този договор, неизправната страна дължи на изправната неустойка в размер на 2 (два) % от стойността на съответното събитие за всеки ден забава, но не повече от 15 (петнадесет) % от тази стойност.
24. При некачествено или неточно неизпълнение на задълженията по този договор Изпълнителят дължи на Възложителят неустойка в размер на 5 (пет) % от стойността на договора – за всеки отделен случай.
25. При констатирано лошо или друго неточно или частично изпълнение на отделна дейност или при отклонение от изискванията на Възложителя, посочени в Техническата спецификация, Възложителят има право да поиска от Изпълнителя да изпълни изцяло и качествено съответната дейност, без да дължи допълнително възнаграждение за това. 

26. При разваляне на договора поради виновно неизпълнение на някоя от страните, неизправната страна дължи неустойка в размер на 10 (десет) % от стойността на договора.
27. При неизпълнение в срок на задължението по чл. 16.4 или 16.5 от договора Изпълнителят дължи неустойка в размер на 5 (пет) % от стойността на конкретната услуга.

28. Страните запазват правото си да търсят обезщетение за вреди по общия ред, ако тяхната стойност е по-голяма от определените по настоящия договор неустойки.
IX. ДОПЪЛНИТЕЛНИ РАЗПОРЕДБИ

29. Споровете, възникнали при или по повод изпълнението на договора, се решават по взаимно съгласие между страните, а при невъзможност се отнасят към компетентния съд съгласно правилата на родовата и местната подсъдност.
30. Всички уведомления между страните във връзка с този договор се извършват в писмена форма и могат да се предават лично или чрез препоръчано писмо, по куриер, по факс и/или електронна поща.ю

30.1. Счита се, че между страните е спазена писмена форма, ако съответното съобщение и/или уведомление е изпратено по електронна поща. Достатъчно е да е било доставено в пощата на другата страна, без да има изискване съобщението да е било отворено или прочетено.
31. За целите на настоящия договор данните и лицата за контакт на страните са следните:

31.1. За Възложителя:

Адрес за кореспонденция: ………………….
Тел.: ………………………………………….

Факс: …………………………………………

E-mail: ………………………………………..

Лице/a за контакт: ……………………………
31.2. За Изпълнителя: 

Адрес за кореспонденция: ………………….

Тел.: ………………………………………….

Факс: …………………………………………

E-mail: ………………………………………..

Лице/a за контакт: ……………………………

32. За неуредените в настоящия договор въпроси се прилагат разпоредбите на действащото законодателство.

Настоящият договор се състави в два еднообразни екземпляра – по един за всяка от страните и се подписа от тях, както следва:
Възложител: _________________ 


Изпълнител:________________


/Найден Тодоров/




/……………………/

Главен счетоводител: __________________





/……………………/

